Hiljuti muudeti kutsekvalifikatsiooni vastastikuse tunnustamise süsteemi, et aidata tööturge paindlikumaks muuta ja ergutada kvalifikatsiooni automaatset  tunnustamist. Uue direktiiviga kutsekvalifikatsioonide tunnustamise kohta (direktiiv 2005/36/EÜ, jõustus 2007. aasta oktoobris) (*3.2.3.) konsolideeritakse ja moderniseeritakse 15 olemasolevat direktiivi, mis hõlmavad kõiki tunnustamiseeskirju peale nende, mida kohaldatakse advokaatide, vahendustegevuse ning mürgiste ainete valdkonna suhtes. Direktiivis eristatakse "teenuste osutamise vabadust" ja "asutamisvabadust" selliste kriteeriumide alusel nagu teenuste osutamise kestus, sagedus, regulaarsus ja pidevus.